Bornholmer Garden

Historie
Bornholmer Garden blev stiftet d. 5. nov. 1981 af Jan Nielsen. I starten spillede garden på Østre skole og derefter nogen tid på den gamle tekniske skole. Det var først i oktober 1986 at garden købte huset i Ll. Madsegade.

Garden fik sin debut ved Arnager havnefest d. 31. juli 1982. Ved samme arr. fik garden overrakt den første tambourstav. For ingen garden uden en major og stav...

Der har også været forskellige uniformer gennem tiden. Den nyeste uniform er fra 2009.

Idag består Bornholmer Garden af et trommekorps og harmoniorkester.

Konkurrencer - og status
Man må sige, at Bornholmer Gardens trommekorps er et af dem der har haft en af de bedre udgangspunkter da de startede trommekorpset op, og ressourcerne har tilsyneladende også sjældendt manglet.

Trommekorpset blev startet op i aug. 2008 da de ændrede det fra Tamburkorps til Trommekorps. Der er nu 10 gode trommeslagere i Trommekorpset. Siden 2009 har trommekorpset også deltaget i flere trommekorps-konkurrencer og stævner, hvor de har udført deres musik og shows for en stor masse af mennesker. På trods af at de bor i den østligste del af Danmark, på en Ø. Så har de tilsyneladende ikke haft problemer med at vise det resterende Danmark, hvad de kunne. En vilje en de fleste trommekorps ikke matcher på samme måde.

Tim og Benjamin er trommekorpsets daglige ledere, og som fast instruktør har de Søren Vester, der kommer til Bornholm min. 1 gang om måneden. Og sammen har de været med til at lede og dirigere trommekorpset til der, hvor de er idag - et solidt og rutineret dansk trommekorps.

De spiller med en fuld opsætning af premier parade trommer, med dobbelt seiding på lilletrommerne, og har både trippel, tenorer og selvfølgelig stortrommer.

Deres musik er tildels influeret af en bred masse af musikalske genre, men med deres spillestil og opsætning kan de nok ikke løbe fra at være et af de mest fuldendte besatte trommekorps, i bedste moderne danske stil. Typisk vælger man enten at kører stortromme og trippel - men her har de også valgt at gøre stor brug af tenortrommerne, specielt til de nyeste medlemmer af trommekorpset.